Kõige aluseks oma tegevuse mõtestamine  Katrin Poom-Valickis leiab oma doktoritööle toetudes, et põhiõppe ajal ülikoolis tuleks  rohkem tähelepanu pöörata õpetajaks kujunemisele  eelkõige sisemistele väärtustele, hoiakutele, arusaamadele. Rohkem tuleb teadvustada neid mõttemudeleid ja käitumismustreid, mis on pärit meie eelnevast elu- ja õpikogemusest. Parim vahend selleks on ikka refleksioon  iseendast ja oma käitumisest teadlikuks saamine  see annab meile võimaluse ka muutusteks.  Distsipliini tagamine ja koostöö lastevanematega on aspektid, mis alati noortele õpetajatele probleeme tekitavad, just nendele tuleks ka esmaõppes  rohkem tähelepanu pöörata.  Kõige olulisemaks pean aga seda, et me õppejõududena oleksime head õpetaja mudelid.